Ehdotus neuvoston asetukseksi (EY) tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta



Virallinen lehti nro C 176 , 19/06/1996 s. 0013



Ehdotus neuvoston asetukseksi (EY) tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta (96/C 176/05) KOM(96) 174 lopull. - 96/0122(CNS) (Komission esittämä 29 päivänä huhtikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92 (1) 6 artiklan 2 kohdassa säädetään, että pinta-alaperusteista tukea koskeva hakemus on esitettävä vuoden ensimmäisen neljänneksen aikana; komissio voi kuitenkin antaa jäsenvaltiolle luvan vahvistaa pinta-alatukihakemuksen esittämistä varten päivämäärän, joka sijoittuu 1 päivän huhtikuuta ja tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (2) 10, 11 ja 12 artiklassa tarkoitettujen päivämäärien väliin; saadun kokemuksen mukaan ja toissijaisuusperiaatteen noudattamiseksi jäsenvaltioille olisi annettava lupa vahvistaa aikarajat omalla vastuullaan tarvitsematta kysyä lupaa komissiolta ja ottaen huomioon erityisesti tarvittava määräaika kaikkien tietojen saamiseksi käyttöön tukien moitteetonta hallinnointia ja rahoitusta varten sekä tarkastusten toteuttamista varten, asetuksen (ETY) N:o 3508/92 13 artiklan 1 kohdassa säädetään, että kaikkia yhdennetyn järjestelmän osia sovelletaan viimeistään tammikuusta 1996 alkaen; ottaen huomioon saatu kokemus, erityisesti kun on kyse aakkosnumeerisen viljelylohkojen tunnistusjärjestelmän ja tietokantojen luomisesta, olisi lykättävä kyseistä päivämäärää yhdellä vuodella; ottaen huomioon huomattavat investoinnit, joita tarvitaan yhdennetyn järjestelmän lopullisen käyttöönoton varmistamiseksi, olisi myös säädettävä sen ajanjakson pidentämisestä yhdellä vuodella, jona yhteisö voi osallistua rahoitukseen, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3508/92 seuraavasti: 1. 6 artiklan 2 kohta korvataan seuraavasti: "2. Pinta-alatukihakemus on esitettävä jäsenvaltion vahvistamana päivämääränä, joka ei voi olla myöhäisempi kuin asetuksen (ETY) N:o 1765/92 10, 11 ja 12 artiklassa tarkoitetut päivämäärät. Päivämäärä on joka tapauksessa vahvistettava ottaen huomioon erityisesti tarvittava määräaika kaikkien tietojen saamiseksi käyttöön tukien moitteetonta hallintoa ja rahoitusta varten sekä 8 artiklassa säädettyjen tarkastusten toteuttamista varten." 2. 10 artiklan 2 kohta muutetaan seuraavasti: (a) ensimmäinen alakohta korvataan seuraavasti: "Yhteisön osallistuminen rahoitukseen myönnetään viideksi vuodeksi alkaen vuodesta 1992 tähän tarkoitukseen osoitettujen määrärahojen mukaisesti." (b) kolmas alakohta korvataan seuraavasti: kokonaismäärä jaetaan jäsenvaltioiden kesken seuraavasti: >TAULUKON PAIKKA> 3. 13 artiklan 1 kohdan b alakohta korvataan seuraavasti: "b) 2 artiklassa tarkoitettujen muiden osien osalta viimeistään: - 1 päivästä tammikuuta 1998 Itävallan, Suomen ja Ruotsin osalta ja - 1 päivästä tammikuuta 1997 muiden jäsenvaltioiden osalta." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. 1 artiklan 2 kohtaa sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 355, 5.12.1992, s. 1, asetus sellaisena kuin se on viimeksi muutettuna asetuksella (EY) N:o 3235/94 (EYVL N:o L 338, 28.12.1994, s. 16). (2) EYVL N:o L 181, 1.7.1992, s. 1, asetus sellaisena kuin se on viimeksi muutettuna asetuksella (EY) N:o 1664/95 (EYVL N:o L 158, 8.7.1995, s. 13).